 Generate an article for the following headline: 2023 General Elections: BBC ṣe ẹkúnrẹrẹ ìwádìí láti mọ bóyá Osinbajo jẹ ọmọ ẹgbẹ APC Eko tàbí bẹẹ kọ : Onírúurú ìròyìn ló ti gba orí ayélujára wí pé igbákejì Ààrẹ orílẹ èdè Nàìjíríà, Ọjọgbọn Yemi Osinbajo ti fi ẹgbẹ òṣèlú All Progressives Congress APC, ìpínlẹ Eko sílẹ. Lórí Instagram ni àwọn ènìyàn ti kọkọ bẹrẹ sí ní tan ìròyìn náà ká, kí wọn tó máa gbe kiri lórí WhatsApp. Gẹgẹ bí ohun tí wọn ń gbé kiri, wọn ní àtẹjáde kan látọwọ agbẹnusọ Osinbajo, Laolu Akande ló fi ìkéde náà hàn wí pé Osinbajo ti pàrọ wọọdù tó ti lè dìbò. Bí ó tilẹ jẹ pé ìròyìn náà fìdí rẹ múlẹ wí pé ní ọdún 2021 ni Osinbajo tì pàrọ jíjẹ ọmọ ẹgbẹ rẹ kúrò ní ìpínlẹ Eko lọ sí ìpínlẹ Ogun tó jẹ ìlú abínibí rẹ. Àwọn ènìyàn ṣì ń gbé ìròyìn náà kiri bí ẹni pé aáwọ tó ń wáyé láàárín Tinubu àti Osinbajo, nítorí pé ó kéde èròńgbà rẹ láti dupò Ààrẹ lọdún 2023, ló mú kó pàrọ ibi tó ti lè dìbò. Láti ọdún 2021 ni Osinbajo ti pàrọ wọọdù rẹ: Nínú àtẹjáde kan lórí ẹrọ ayélujára ni Osinbajo fi hàn wí pé nígbà tó ń tún orúkọ fi sílẹ fún ẹgbẹ òṣèlú APC ní wọọdù ìlú abínibí rẹ, ìyẹn ní Ikenne, ìpínlẹ Ogun, lo ti gbe igbesẹ naa. Amọ agbegbe Victoria Garden City, ìpínlẹ Eko ti Osinbajo ń gbé, sì ti dìbò lọdún 2019. Ẹwẹ, èèkàn kan nínú ẹgbẹ òṣèlú APC, Ejiofor Agada ní ohun tí Osinbajo ṣe tọnà lábẹ òfin ẹgbẹ wọn. Agada ní òun náà ti pàrọ ìjẹ ọmọ ẹgbẹ òun láti Ojodu, ìpínlẹ Eko sí Unadu ní ìpínlẹ Enugu. Àti pé ọpọlọpọ máà ń ṣe bẹẹ nítorí pé kò tọnà láti wá láti ìlú kan, kò sí máa dìbò ní ìlú mìíràn. Osinbajo ní kọmíṣọnà fétò ìdájọ ní ìpínlẹ Eko, nígbà tí Bola Tinubu jẹ gómìnà, tí àwọn méjéèjì sì ti kéde ìpinu wọn láti di Ààrẹ Nàìjíríà. Ọpọlọpọ àwọn tó jẹ olóòtọ sí Tinubu ni inú wọn kò dún sí ìkéde Osinbajo yìí. 